New Girl

New Girl ła ze na serie tv statunitense prodota da el 2011 a el 2018. Ze anbientà a Los Angeles e ła vede co protagonista Zooey Deschanel intè'l roło de Jess, na toza che ła va a vivar co tri tozi, sconvozendolghe łe vite.

Ze sta mandà in prima vizion asolùa intè łi Stati Unii da Fox, in Itałia ze na in onda in prima vizion su Fox e Fox Comedy dal 2012.

 Personaji prinsipałi 

 Jessica Christopher "Jess" Day (stazoni 1-7), interperetà da Zooey Deschanel. Ze ła protagonista deła serie. Jess ze na profesoresa de trent'ani, schersosa, ałegra e sensibiłe ma a el steso tenpo ła se abate fazelmente. Ła va a vivar co i tre tozi dopo aver lasà el so ex fidansà dopo che ła ga tradìa. Ghe piase cantar e inventar picołe cansoni e co i so conportamenti senbra far de tuto par metar in inbaraso łi altri.
 Nicholas Sean "Nick" Miller (stazoni 1-7), interpretà da Jake Johnson. Ze uno dei concuiłini de Jess. Ze n'omo scontrozo co el mondo e ze anca n'avocato. El se inamora de Jess dała prima volta che ła ga vista.
 Winston Sant Marie Schmidt (stazoni 1-7), interpretà da Max Greenfield. Ze uno dei concuiłini de Jess, laureà in comunicasion el laora intè n'azienda de marketing; ze ebreo. Ze orogojoso del so corpo, anca parchè in pasà zera obezo. Ze ciamà dai so amisi Schmidt e el so nome el rimane par molto un mistero.
 Winston Bishop (stazoni 1-7), interpretà da Lamorne Morris. Ze uno dei concuiłini de Jess. Ze n'ex zugador de basket che no ga mìa avùo na cariera. El ze na persona conpetitiva. El deventa sucesivamente un połisioto. El ga un raporto conplicà co i schersi, dato che el pasa da schersi inosenti a schersi ecesivi.
 Ernie "Coach" (stazoni 1-4, recorente 3, guest 5-7), interpretà da Damon Wayans Jr. El ze n'ex atleta che el laora come personal trainer. Abitaa intè'l loft fin a che no el ze sta rinpiasà da Winston, anca se sucesivamente el torna fin ała tersa stazon, finche poi no el va a convivar co ła so fidansà May a New York.
 Cecilia "Cece" Parekh (stazoni 1-7), interpretà da Hannah Simone. Ze ła mejor amiga de Jess, sin da l'infansia. Ze na stupenda modeła indiana che però la lasa el so laoro par nar a far la barista intè'l bar de Nick. Ze protetiva intè i confronti de Jess e se spoza neła cuinta stazon co Schmidt.

 Altri projeti 

 Lingambi foresti